13 माह बाद फिर भिड़े तिहाड़ के कैदी, ब्लेडबाजी में 17 कैदी घायल
सख्तसुरक्षा वाली तिहाड़ जेल में गुरुवार रात 11.30 बजे फिर कैदियों के बीच ब्लेडबाजी हो गई। इसमें 17 कैदी घायल हुए हैं। घायलों को दीनदयाल उपाध्याय हास्पिटल में भर्ती कराया गया। वहां से सफदरजंग हास्पिटल रेफर कर दिया गया। घायलों के नाम समीम, विनय, हरीश, दानिश, फुरकान, विजय, फैजान, सूरज, विराट, दिनेश, रवींद्र और दीपक हैं। हरी नगर पुलिस ने 6 लोगों के खिलाफ आईपीसी की धारा 186, 353, 355 के तहत केस दर्ज किया है। कैदियों पर वार्डन से मारपीट और जेल की एक एंबुलेंस तोड़ने का भी आरोप है। शेष| पेज 5 पर
जनवरी-2016में भी तिहाड़ के दो कैदी भिड़ गए थे। इसमें एक की मौत हो गई थी।
सूत्रों के अनुसार रात में ब्लेडबाजी की वारदात तिहाड़ की जेल नंबर-3 में हुई। हंगामा कुछ कैदियों को कसूरी वार्ड में बंद करने को लेकर हुआ। कसूरी वार्ड में बंद करने का कुछ कैदी विरोध कर रहे थे। इसी को लेकर कैदियों के दो गुट भिड़ गए। इसके बाद वहां ब्लेडबाजी शुरू हो गई। सूचना मिलते ही तिहाड़ प्रशासन ने हमलावर कैदियों पर काबू पाकर जख्मियों को अस्पताल पहुंचाया।
विशेष सुरक्षा वार्ड में एक कैदी को मेडिकल की जरूरत हुई। चिकित्सक भेजा गया। बाद में उसने अन्य कैदियों के साथ वार्ड से बाहर निकाले जाने की मांग की। मना होने पर वे लड़ने लगे। झड़प में कैदियों ने ब्लेड का इस्तेमाल किया। - सुधीर यादव, जेल महानिदेशक
बड़ा सवाल : कैदियों के पास तक कैसे पहुंचा ब्लेड
पुलिससूत्रों का कहना है कि यह जांच का विषय है कि कैदियों तक ब्लेड कैसे पहुंचा। लेकिन बीते साल ही क्राइम बांच ने एक मामले में खुलासा किया था कि टेनिस बॉल के भीतर ब्लेड रखकर जेल के अंदर फेंका गया था।
hin_Deva hin_Deva hin_Deva hin_Deva hin_Deva hin_Deva hin_Deva